**Проект**

**Наредба за изменение и допълнение на Наредба № 40 от 14.01.2004 г. за условията и реда за извършване на автомобилен превоз на опасни товари**

(*обн., ДВ, бр. 15 от 2004 г., изм. и доп., бр. 12 и 67 от 2007 г., изм. и доп., бр. 16 от 2010 г., попр., бр. 18 от 2010 г., изм., бр. 100 от 2011 г., изм. и доп., бр. 87 от 2013 г., доп., бр. 76 от 2015 г., изм. и доп., бр. 76 от 2017 г., попр., бр. 77 от 2017 г., изм. и доп., бр. 33 от 2018 г., бр. 81 от 2018 г., изм., бр. 76 от 2019 г.,* *бр. 103 от 2021 г.*)

**§ 1.** В чл. 4, ал. 2 думите „Закона за контрол над взривните вещества, огнестрелните оръжия и боеприпасите и Правилника за прилагане на Закона за контрол над взривните вещества, огнестрелните оръжия и боеприпасите, приет с Постановление № 169 на Министерския съвет от 25.VIII.1999 г. (обн., ДВ, бр. 78 от 1999 г.; изм., бр. 58 от 2001 г., бр. 1 и 115 от 2002 г.; изм. и доп., бр. 24 от 2003 г.)“ се заменят със „Закона за оръжията, боеприпасите, взривните вещества и пиротехническите изделия“.

**§ 2.** В чл. 7, ал. 3, т. 13 думите „по пожарна и аварийна безопасност“ се заменят с „Пожарна безопасност и защита на населението“.

**§ 3.** В чл. 8б, ал. 1 са правят следните изменения:

1. в т. 4 думите „употребата на противопожарните средства“ се заменят с „работа с противопожарните уреди“;

2. В т. 11 думите „противопожарни средства“ се заменят с „пожарогасители, на които е извършено изискващото се обслужване, удостоверено със стикер или маркировка, указващи датата (месеца и годината) на следващото обслужване“.

**§ 4.** В чл. 42, ал. 2 думите „получили разрешение по чл. 12“ се заменят с „притежаващи документ за дейност с отпадъци по чл. 35“.

**§ 5.** В Приложение № 9 към чл. 45, ал. 2, в „Рискова категория II: Не са спазени съответните разпоредби на ADR и са създадени предпоставки за смъртни случаи и/или замърсяване на околната среда“, т. 3 се изменя така:

„3. Пожарогасителите са без пломби, неизправни или без извършено обслужване, което да е удостоверено със стикер или маркировка, указваща датата (месеца и годината) на следващото обслужване“.

**§ 6.** В § 5 от Преходните и заключителните разпоредби числото „2021“ се заменя с „2023“ и след думите „1 януари 2021 г.“ и запетаята след тях се добавя „когато те са като приложение I, раздел I.1 на Директива 2008/68/ЕО на Европейския парламент и на Съвета от 24 септември 2008 година относно вътрешния превоз на опасни товари (ОВ, L 260 от 30.9.2008 г.)“ и се поставя запетая.

**§ 7.** Навсякъде в наредбата думите „дирекция „Пътни превозни средства и водачи“ се заменят с „дирекция „Водачи на моторни превозни средства“.

**§ 8.** Навсякъде в наредбата думите „министърът на транспорта, информационните технологии и съобщенията“, „министъра на транспорта, информационните технологии и съобщенията“, „Министерството на транспорта, информационните технологии и съобщенията“ и „Министерство на транспорта, информационните технологии и съобщенията“ се заменят съответно с „министърът на транспорта и съобщенията“, „министъра на транспорта и съобщенията“, „Министерството на транспорта и съобщенията“ и „Министерство на транспорта и съобщенията“.

**ДОПЪЛНИТЕЛНА РАЗПОРЕДБА**

**§ 9.** Наредбата въвежда изискванията относно превозите на товари по шосе на Делегирана директива (ЕС) 2022/2407 на Комисията от 20 септември 2022 година за изменение на приложенията към Директива 2008/68/ЕО на Европейския парламент и на Съвета с цел отчитане на научно-техническия прогрес (OB, L 317 от 9.12.2022 г.).

**ЗАКЛЮЧИТЕЛНА РАЗПОРЕДБА**

**§ 10.** Наредбата влиза в сила от деня на обнародването ѝ в „Държавен вестник“.

**Георги Гвоздейков**

*Министър на транспорта и съобщенията*

**Калин Стоянов**

*Министър на вътрешните работи*

**Юлиян Попов**

*Министър на околната среда и водите*